                                               dom
afsagt den 19. december 2016 af østre landsrets 8. afdeling
(landsdommerne henrik bitsch, kristian korfits nielsen og peter hammershaimb (kst.)).
8. afd. nr. b-28-16:
fdm som mandatar for
jesper petersen
(advokat lennart fogh)
mod
bilhuset laursen a/s
(advokat jesper køppen mieritz)
roskilde rets dom af 8. december 2015 (bs 2a-2261/2014) er anket af fdm som mandatar
for jesper petersen med påstand som for byretten om, at bilhuset laursen a/s skal betale
240.745 kr. med tillæg af procesrente fra den 21. juni 2013 og til betaling sker mod
udlevering af bilen reg.nr. ac78154, subsidiært at bilhuset laursen a/s skal betale et af
retten fastsat mindre beløb med tillæg af procesrente fra sagens anlæg, subsidiært et af retten
fastsat senere tidspunkt, og til betaling sker.
bilhuset laursen a/s har nedlagt påstand om, at bilen reg.nr. ac78154 udleveres til bilhuset
laursen a/s mod samtidig betaling af 164.391 kr. til jesper petersen, subsidiært et beløb
mindre end det af byretten tilkendte efter landsrettens skøn, og mere subsidiært stadfæstelse.
bilhuset laursen a/s har herudover påstået byrettens omkostningsafgørelse ændret, således at
bilhuset laursen a/s tilkendes sagsomkostninger for begge retter efter landsrettens nærmere
skøn.
fdm som mandatar for jesper petersen har heroverfor påstået stadfæstelse.
                                              - 2 -
supplerende sagsfremstilling
ved salgsslutseddel af 18. december 2012 købte jesper petersen hos lindholm biler køge
a/s (nu bilhuset laursen a/s) en ford galaxy til en kontantpris af 220.000 kr. i købet indgik
som byttebil en vw sharan til en pris på 35.000 kr., således at restbeløbet udgjorde 185.000
kr. om øvrige aftaler til slutsedlen fremgår, at købet ”[f]inansieres via santander med byttebil
+ 30.000,- i udbetaling. mdl. ydelse kr. 3.098,- i 65mdr. fast rente”.
af de til slutsedlen knyttede almindelige betingelser fremgår blandt andet, at ved køb med
ejendomsforbehold er køber ved leveringen forpligtet til at underskrive købekontrakt.
af købekontrakt med ejendomsforbehold (kundekopi) med aftaledato den 28. december 2012
fremgår (ligesom i salgsslutsedlen), at jesper petersen hos lindholm biler a/s (nu bilhuset
laursen a/s) købte en ford galaxy med reg.nr. ac78154 for en pris af 220.000 kr. om
salgs- og finansieringsbetingelserne fremgår af købekontrakten blandt andet følgende:
      ”…
      salgs- og finansieringsbetingelser
      købspris                                         kr.             220.000
      udbetaling                                       kr.              65.000
      etableringsomkostninger                          kr.              12.095
      finansieringsbeløb i alt                         kr.             167.095
      det samlede beløb
      summen af restkøbesum og kreditomkostninger kr.                   201.729
      kreditomkostninger
      stiftelsesprovision                              kr.              5.200
      dokumentgebyr                                    kr.                   0
      0administrationsgebyr                            kr.              2.595
      forsikringsadministration                        kr.                 900
      tinglysningsgebyr                                 kr.              3.400
      etableringsomkostninger i alt                    kr.             12.095
      den samlede rente og gebyrer i løbetiden         kr.             34.634
      kreditomkostninger i alt                         kr.             46.729
      ...
      transporterklæring
      forhandler/sælger
                                                - 3 -
       købekontrakten med samtlige rettigheder, herunder fordringen mod køber og
       ejendomsforbeholdet, som jeg/vi bekræfter, er gyldigt, transporteres til santander
       consumer bank …
       for transporten er jeg fyldestgjort.”
af de til købekontrakten knyttede almindelige forretningsbetingelser fremgår blandt andet (i §
12 om særlige vilkår), at ”[k]øber er orienteret om, at sælger ved indgåelse af aftalen ikke
yder finansiel rådgivning eller påtager sig noget ansvar i den forbindelse. køber er bekendt
med, at sælger ved transport af købekontrakten modtager et vederlag.”
parterne korresponderede i perioden 10. maj 2013 til 17. maj 2013 vedrørende bilens mangler,
og jesper petersens adgang til at ophæve købet af bilen.
den 11. juni 2013 indbragte advokat anne-louise ipland, fdm, på vegne af jesper petersen
sagen for ankenævnet for biler med påstand om ophævelse af handlen, således at bilhuset
laursen a/s skulle tilbagebetale bilens købspris inklusive de omkostninger, jesper petersen
havde haft i forbindelse med finansiering af bilen, samt udgifter til diverse forbedringer på
bilen.
bilhuset laursen a/s skrev den 29. oktober 2013 blandt andet følgende til ankenævnet for
biler:
       ”…
       som vi har anført tidligere er vi indstillet på at tage bilen tilbage, det har vi sagt
       allerede inden sagen blev overgivet til ankenævn for biler, men kun såfremt det
       rent faktisk kan påvises at den fejler noget.
       vi ønsker derfor en sagkyndig erklæring der entydigt kan fastlægge hvorvidt
       mængden af væske i motoren stiger, altså at der blandes diesel i motorolien.
       …”
bilhuset laursen a/s fremkom i brev af 20. januar 2014 med følgende forligsmæssige løs-
ning, idet der i forbindelse med skønsforretning samme dag var konstateret dieselolie i
motorolien:
       ”…
                                                 - 4 -
       det er nu bevist og vi erkender derfor at have opbrugt de afhjælpningsforsøg som
       vi kan påberåbe os med rimelighed, når der ses på bilens alder, og fejlens
       karakter, som må siges at være særdeles svær at finde.
       vi tilbyder derfor en forligsmæssig løsning hvor vi uden nævnsbehandling køber
       bilen retur.
       vi tilbyder at tilbagekøbe bilen for 190.000 kr. i den stand den findes i, og med de
       ekstra hjul som køber fik med ved købet af bilen.
       bilens restgæld d.d. har vi fået oplyst fra santander til kr. 141.988, som vi indfrier
       ved levering af bilen til os.
       restbeløbet i alt kr. 48.012 overføres til klagers konto, sammen med overlevering
       af bilen.
       yderligere tilbyder vi at kreditere den ubetalte regning klager har hos os på ca.
       900 kr.
       regninger fra 3. part kan vi ikke deltage i.
       den forligsmæssige løsning, skal ses i lyset af at vi virkelig uden skelen til
       omkostninger har forsøgt afhjælpning, at vi inden denne sag blev indklaget
       oplyste at vi gerne ville indgå dialog om tilbagekøb – blot vi kunne få lov at få
       verificeret at bilen var defekt, dette afvistes, og vi blev indklaget i ankenævnet.
       dette har trukket sagen ca. 7-8 måneder længere med endnu større tab for os til
       følge, et tab vi kunne have undgået såfremt klager på daværende tidspunkt havde
       accepteret at vi fik lov at se om bilen rent faktisk var defekt.
       …”
efter ankenævnet for bilers afgørelse af 9. april 2014 i sagen skrev jesper petersen den 22.
april 2014 til ankenævnet og anmodede blandt andet om nævnets stillingtagen til det krav om
tilbagebetaling af etableringsomkostninger og renter betalt til finansieringsselskabet, som han
havde rejst i sin klage til nævnet.
ankenævnet for biler oplyste ved brev af 25. april 2014, at nævnet ikke fandt grundlag for at
genoptage sagen.
advokat anne-louise ipland anmodede den 6. maj 2014 på ny om genoptagelse af sagen i
ankenævnet for biler, hvilket nævnet afviste den 12. maj 2014.
bilhuset laursen a/s oplyste ved e-mail af 13. maj 2014 blandt andet følgende over for
ankenævnet for biler:
       ”…
                                                 - 5 -
      nu er det ved at være lang tid siden nævnet har afsagt en dom.
      vi har naturligvis tænkt os at efterleve nævnets afgørelse til fulde.
      denne sag har været rigtig lang, og nævnets afgørelse ligger meget tæt op af det
      forligsforslag vi kom med for 8-9måneder siden, som tingene er betaler vi det
      værditab der er på bilen i den periode, det er vi ikke tilfredse med og beder derfor
      klager tage hurtig stilling til om han vil gøre brug af afgørelsen, eller frafalde den,
      subsidiært indstævne os for byretten.
      …”
jesper petersen tegnede den 15. maj 2014 stilstandsforsikring på bilen hos tryg forsikring
a/s. forsikringen, der omfatter ansvar, brand og kasko, har som vilkår, at køretøjet skal stå
ubenyttet med afmonterede eller afmeldte nummerplader. er nummerpladerne afmonteret,
skal de opbevares i aflåst skab eller rum.
bilhuset laursen a/s rettede den 5. juni og den 17. juni 2014 på ny henvendelse til anke-
nævnet for biler med spørgsmål om klagers efterlevelse af kendelsen. advokat anne-louise
ipland modtog sidstnævnte e-mail.
advokat anne-louise ipland sendte ved e-mail af 7. november 2014 udkast til stævning til
bilhuset laursen a/s’ advokat jesper køppen mieritz. i mailen anførtes blandt andet:
      ”…
      som bekendt foreslår vi, at bilen tilbageleveres til bilhuset laursen mod betaling
      af købesummen på 220.000,00 kr. med fradrag af nytteværdi til jesper petersen.
      herefter vil sagen for retten kunne skæres til og udelukkende handle om
      finansieringsomkostningerne og evt. nytteværdi, som vi ikke kan blive enige om.
      det er naturligvis i interesse for begge parter at påstanden i forhold til omkost-
      ninger holdes nede på det nødvendige lavere niveau. herudover er det også i
      interesse for den tabende part, at bilen ikke står i yderligere et år, hvor sagen
      verserer med yderligere stort værditab til følge, idet bilen naturligvis vil tabe i
      værdi under retssagen. og måden at vaccinerer begge parter for dette værditab på
      bilen på, er, at din klient får bilen tilbage nu og får den solgt.
      parternes tvist i øjeblikket handler pt. om lidt over 50.000 kr. bilens værditab vil
      under retssagen kunne blive større end dette.
      det er indlysende, at ankenævnet har overset, at finansieringsomkostningerne
      skulle have været medtaget, og at nytteværdien ikke skal fastsættes ud fra slut-
      sedlen, idet et højere kilometertal er dokumenteret i sagen – dette sidste punkt
      burde vi kunne blive enige om forinden retssag, da dette er veldokumenteret.
                                             - 6 -
     …”
advokat jesper køppen mieritz svarede hertil den 10. november 2014 blandt andet, at:
     ”…
     indledningsvist bemærker jeg, at min klient tidligere har accepteret at følge
     ankenævnets afgørelse, således at bilen tilbageleveres til min klient mod tilba-
     gebetaling af købesummen, kr. 220.000,00 fratrukket 1 kr. pr. kørt km. mere end
     km 171.000,00. min klient kan efter omstændighederne som et forlig acceptere
     din opgørelse på [kr.] 5.609,00. dette forudsætter dog at sagen afsluttes inden
     fredag denne uge. i modsat fald forbeholdes yderligere kommentarer på dette
     punkt.
     endvidere bemærker jeg, at bilen skal prøves og efterse inden betaling. bilen har
     været afmeldt (uden nr. plader) i mere end 5 mrd. nu, og den er forfalden til syn.
     bilen skal afleveres i væsentlig samme stand og uden omkostninger for sælger til
     følge.
     herefter henstår således tvisten omkring finansieringsomkostninger, som du
     tillige lægger op til.
     …”
advokat anne-louise ipland svarede ved e-mail af 12. november 2014 til advokat jesper
køppen mieritz blandt andet følgende:
     ”…
     vores medlem kan ikke acceptere et forlig til fuld og endelig afgørelse, som be-
     skrevet i dit brev af 10. november 2014.
     vi kan indgå på et forlig, hvor vi aftaler, at noget af tvisten opfyldes nu, dvs. til-
     bagelevering mod betaling af kr. 220.000 med fradrag af nytteværdi kr. 5.609,00,
     men vores medlem kan ikke gå med på ikke at få en afgørelse om fi-
     nansieringsomkostningerne, som han både ved mail af 29. maj 2013 til din klient
     og efterfølgende i sin påstand ved ankenævnet for biler har gjort krav på.
     hvis i ikke ønsker at indgå en aftale om tilbagelevering nu, så vil det ikke være
     som følge af vores medlems forhold, at bilen taber i værdi fremadrettet, men
     udelukkende din klients eget valg. vores medlem har for længst sørget for at
     tabsbegrænse ved at søge bilen tilbageleveret, samt at have bilen opstaldet og
     underlagt en stilstandsforsikring. såfremt et forlig ikke opnås, skal jeg tage
     forbehold for at medtage krav om erstatning for den erlagte betaling til stil-
     standsforsikringen.
     …”
af roskilde rets retsbog af 25. februar 2015 fremgår blandt andet, at:
                                                - 7 -
      ”på forespørgsel oplyste begge parter at være indstillet på, at få bilen returneret til
      sagsøgte. der var enighed om, at bilen skal besigtiges af fdm eller et værksted
      som fdm anviser med henblik på at få afklaret bilens stand.
      med forbehold for resultatet af besigtigelsen resterer hermed alene spørgsmålet
      om, hvorvidt sagsøgte i forbindelse med ophævelsen af handlen skal tilpligtes at
      betale sagsøgers finansieringsomkostninger samt hvorledes nytteværdien skal
      opgøres.”
jeppe ruby laursen fra bilhuset laursen a/s anmodede den 10. marts 2015 jan lang, ebay,
om oplysninger om gennemsnitspris og gennemsnitskilometertal for en ford galaxy diesel fra
2007 udbudt til salg på bilbasen eller dba. jan lang svarede den 11. marts 2015, at for
udbudte biler i 2013 var den gennemsnitlige kilometerstand 192.000 km og
gennemsnitsprisen 238.100 kr. i 2014 var det henholdsvis 215.000 km og 198.800 kr. og i
2015 henholdsvis 244.000 km og 162.400 kr.
af fdm brugtbiltest af 10. juni 2015 fremgår som konklusion, at bilen er i god stand i
forhold til alder og km-tal. i kommentarfeltet er mere overordnet anført, at anhængertræk ikke
er korrekt registreret i dmr, og at rustbeskyttelse tilrådes. endvidere er gjort en bemærkning
om delvis omlakeret. herudover er der opregnet en række forhold ved bilen, som bør
udbedres. det drejer sig blandt andet om fejl på bremser, nærlys, klimaanlæg, viskerblade,
batteri, måleværdi ved hjul, ophæng/bærearme og forrude.
af fdm synsrapport dateret 12. juli 2015 fremgår, at bilen kunne godkendes efter omsyn,
idet der skulle ske udbedring af blandt andet bøsning i baghjulsophæng, fejl i bremseskiver,
fastgørelse af batteri og justering af nærlys.
teknisk konsulent i fdm, morten henriksen, har den 3. august 2015 lavet en vurdering af,
hvilke af de fejl på bilen, som blev konstateret i forbindelse med fdm’s brugtbiltest, der kan
have været til stede på købstidspunktet, og hvilke fejl der kan være opstået som følge af, at
bilen har stået stille i længere tid. herom fremgår følgende af den tekniske erklæring:
      ”…
      af fejl jeg vurderer kan have været til stede på købstidspunktet …
      5121 fejl i motorens fejllager, som der er reklameret over.
                                         - 8 -
5133 ophæng/bærearm bag. …
5114 baghjulsudmåling bør kontrolmåles. …
5172 toe in bag ukorrekt. …
67 nærlys fejljusteret. …
74 tågelygte højre fejljusteret. …
af fejl der kan være opstået på grund af bilen har stået stille i længere tid er
følgende.
5216 bremsefunktion, vibrationer ved bremsning samt
5028 kan begge være skader på grund af rust på bremseskiverne, idet bilen har
stået stille i længere tid.
5087 klimaanlæg virker ikke og kompressor virker ikke. her er der en reel mu-
lighed for at kølemiddel har stået og sivet ud, og dermed slår anlægget fra på
grund af manglende tryk.
5105 batteriet ladestand for lav. batteriet er faldet sammen. dette sker hvis man
ikke afmonterer batteripolerne, når bilen står stille i længere tid. batteriet kører
helt fladt af det forbrug der er på bilen selv om den står stille.
5185 viskerblade rufler forrudeviskerblad. bliver møre i gummiet med tiden og
tørrer ud. derfor rufler det
5012 bagrudeviskerblad defekt. bliver mørt med tiden og går derfor i stykker i
gummiet.
af fejl jeg ikke kan sige har været til stede på købstidspunktet, eller er
kommet af at stå stille i længere tid er følgende.
5210 kan være kommet under kørsel. er ikke ualmindeligt der går en abs føler i
stykker.
5017 batteri ydre tilstand mangler dæksel over + pol. kan have afmonteret i
forbindelse med starthjælp.
5055 batteriets fastgørelse. kan have været løsnet i forbindelse med starthjælp.
5116 forhjulsmåling bør kontrolmåles. kan have været et i hul eller ramt en
kantsten med forhjul, vinklerne er blevet skæve i styretøjet.
5173 toe in for ukorrekt indstilling. kan have været i et hul eller ramt en kantsten
med forhjul, så vinklerne er blevet skæve i styretøjet.
221 forrude revnet. kan være sket under kørsel.”
                                                - 9 -
autohuset laursen a/s har fra autoriseret ford-forhandler, selandia automobiler a/s,
indhentet tilbud af 8. juni 2016 på i alt 30.020 kr. inkl. moms for reparation af bilen i henhold
til fdm rapport.
der er under sagen enighed mellem parterne om, at der var berettiget, at jesper petersen den
21. maj 2013 ophævede købet af bilen.
forklaringer
der er for landsretten afgivet supplerende forklaring af jesper petersen og jeppe laursen.
jesper petersen har supplerende forklaret blandt andet, at han rettelig arbejdede 4-6 år som
klargøringsmekaniker. det var sælgeren hos bilhuset, der sørgede for at få finansieringen af
den ford galaxy, som han købte, på plads. han kendte ikke noget til santander consumer
bank. han skrev bare under på papirerne, hvorefter han afleverede sin brugte bil, og fik ford
galaxyen udleveret. efter ophævelsen af bilhandlen har bilen stået i en flisebelagt indkørsel
til hans hus. han har startet bilen og ladet den køre i tomgang med ca. 1½ til 2 måneders
intervaller. revnen i forruden er opstået som følge af rust. der har været et stenslag et andet
sted i ruden. han skylder santander consumer bank 133.000 kr. han betalte afdrag og renter
på lånet, indtil ankenævnets afgørelse i sagen forelå. han har ikke rettet henvendelse til
santander consumer bank vedrørende tilbagebetaling af afdrag og renter mv.
jeppe laursen har supplerende forklaret blandt andet, at han er formand for dbfu, der er
brancheorganisation for brugtbilsforhandlere. han ville oprindeligt ikke tage bilen tilbage,
fordi jesper petersen og han havde en aftale om, at han skulle forsøge at reparere bilen. bilen
blev forsøgt repareret på hans værksted, men de kunne ikke finde fejlen, og bilen blev derfor
til sidst sendt til et specialværksted i nordjylland. han betalte 30.000 – 35.000 kr. til værkste-
det i nordjylland, og han har herudover haft udgifter i størrelsesordenen 5.000 – 15.000 kr.
der skal formentlig sættes en ny motor i bilen, før den er fejlfri og kan køre. de kreditom-
kostninger, som jesper petersen har betalt i henhold til den indgåede kreditkøbsaftale, har han
ikke modtaget. beløbene er betalt til santander consumer bank. han fik en provision fra
santander consumer bank for at formidle lånet. da han fik den sagkyndiges rapport i
forbindelse med klagesagen ved ankenævnet for biler, tilbød han at tage bilen tilbage mod
                                              - 10 -
betaling af 190.000 kr. da afgørelsen fra ankenævnet forelå, accepterede han denne, hvilket
han straks meddelte ankenævnet. han hørte dog ikke noget fra jesper petersen, hvilket
undrede ham. han skrev derfor på ny til ankenævnet, idet han havde pligt til at efterleve
afgørelsen inden for 30 dage. han rettede henvendelse til ankenævnet tre gange. i november
2014 blev han kontaktet af anne-louise ipland fra fdm, som oplyste, at jesper petersen ikke
ville følge ankenævnets afgørelse. han rekvirerede brugtbiltesten fra fdm i sommeren 2015,
da han vidste, at bilen tog skade af at holde stille. han ville derfor sikre sig, at bilen ikke var
blevet værdiløs. testen viste, at blandt andet bilens rude var revnet. han mener ikke, at jesper
petersens forklaring om, hvordan revnen er opstået, holder.
procedure
fdm som mandatar for jesper petersen har i påstandsdokument af 18. november 2016 anført
følgende:
       ”hovedanbringender og baggrund:
       baggrunden for sagen er et brugtbilskøb foretaget i december 2012 af appellanten,
       jesper petersen, hos indstævnte, bilhuset laursen a/s. der er efterfølgende sket
       ophævelse af købet som følge af mangler ved bilen.
       herefter er det retslige opgør i forbindelse med hævekravet blevet behandlet hos
       ankenævn for biler og ved retten i roskilde.
       anken relaterer sig for appellantens vedkommende primært til den del af det
       samlede krav, der udgør finansieringsomkostningerne.
       der er processuel en enighed mellem parterne om følgende:
           • at appellanten afgav hævekrav den 21. maj 2013 ved e-mail.
           • at ophævelsen af købet er sket med rette,
           • der skal ske et fradrag i købesum for nytteværdi på kr. 5.609,00
       appellantens overordnende anbringender er herefter således følgende:
           •  jesper petersen har krav på tilbagebetaling af købesummen, herunder fi-
              nansieringsomkostningerne (der er en del af købesummen), jf. købelovens
              §§ 57 og 58. se desuden kreditaftalelovens § 33. se i det hele
              påstandsopgørelsen.
           •  der skal ikke ske yderligere fradrag i købesummen end det procesaftalte
              nyttebeløb (se ovenfor):
                                         - 11 -
     •   bilens almindelige værditab er forbrugeren/jesper petersen uvedkom-
         mende, jf. købelovens §§ 57 og (særligt) 58
     •   der er ikke fra bilforhandlerens/indstævntes side dokumenteret særlige
         forhold, herunder det nødvendige ansvarsgrundlag i relation til jesper
         petersens adfærd, der begrunder/hjemler, at ophævelsesadgangen skal
         afskæres, eller at jesper petersen skal svare bilhuset laursen a/s er-
         statning el. lignende, jf. købelovens § 57, stk. 1, og/eller § 58
     •   at jesper petersen var og er berettiget til at undlade at udlevere bilen, så
         længe hans krav ikke er opfyldt (”tilbageholde bilen”), jf. købelovens § 57,
         stk. 2,
     •   at jesper petersen er berettiget til den opgjorte rente (fra den 21. juni 2013
         til betaling sker). det bemærkes, at byretten må have lavet en fejl i selve
         dommen, hvor jesper petersen tilkendes procesrente fra sagens anlæg, selv
         om det fremgår eksplicit at præmisserne, at det var byrettens hensigt, at
         jesper petersen skulle tilkendes procesrente 30 dage efter hævekravet den
         21. maj 2013.
…
ophævelsen af købet:
der er, som anført, enighed om, at købet er ophævet med rette.
jesper petersen hævede bilkøbet på grund af mangler, der ikke var afhjulpet
indenfor rimelig tid m.v., jf. købelovens § 78, stk. 4, jf. § 76, stk. 1 nr. 1 og nr. 4,
jf. § 75a samt ankenævnets afgørelse (…).
tilbagebetaling af købesummen:
bilen blev købt ved og finansieringen formidlet af indstævnte, bilhuset laursen
a/s.
det er ubestridt, at finansieringen er sket i et oprindeligt trepartsforhold, jf.
kreditaftalelovens dagældende § 5, stk. 2 og nuværende § 1, stk. 1, jf. § 4, nr. 15
litra b.
købelovens § 57, stk. 1 fastslår, at sælger ikke er berettiget til at få genstanden
tilbage, medmindre han tilbagegiver, hvad han har modtaget i betaling. altså en
samtidighedsgrundsætning.
bilhuset laursen har fået provision på 5.200 kr. for at formidle finansiering af
bilen via finansieringsselskabet santander, jf. finansieringsaftalen (…).
finansieringsomkostningerne, der bl.a. indeholder bilhuset laursens a/s’ pro-
vision, er en del af købesummens opgørelse jf. købelovens § 57, når der er tale om
et oprindeligt trepartsforhold. der sker derfor identifikation mellem finan-
sieringsselskab og den formidlende sælger.
dette indebærer, at sælgeren hæfter for tilbagebetaling af hele kreditkøbsprisen
inklusiv kreditomkostninger, når købet hæves med rette.
                                         - 12 -
jesper petersen kan over for finansieringsselskabet, indstævntes samarbejds-
partner santander, gøre de samme indsigelser gældende som over for sælgeren
efter reglerne i kreditaftalelovens § 33.
det er jesper petersens valgret at gå efter det primære hæftelsesforhold – altså
bilhuset laursen, jf. kreditaftalelovens § 33. muligheden for at gøre indsigelser
gældende over for finansieringsselskabet er subsidiær i forhold til sælger.
subsidiært gøres det gældende, at jesper petersen har krav på betaling af finan-
sieringsomkostningerne i henhold til dansk rets almindelige erstatningsbe-
stemmelser og/eller købelovens § 80.
eventuelle yderligere fradrag el. lign. i købesummen:
sælger/bilhuset laursen a/s bærer risikoen for bilen fra ophævelsestidspunktet,
hvorefter bilen henstår for sælgers regning og risiko, jf. § 58.
købelovens § 58 indebærer, at køberen bevarer en hæveadgang, som forelå på
leveringstidspunktet, selv om en hændelig begivenhed og/eller bilens egen be-
skaffenhed (almindelig slid og ælde, herunder almindeligt værdifald) der ind-
træder efter leveringen, bevirker, at genstanden ikke kan tilbageleveres i væsentlig
samme stand eller end ikke tilbageleveres overhovedet.
det er alene særligt kvalificerede forhold, som kan vende denne risiko, jf. § 58.
indstævnte fik i juni 2015, altså under sagen, bilen brugtbilstesten hos fdm, jf.
bilag k. testen illustrerer intet om disse kvalificerede forhold:
det er kontinuerligt gjort gældende, at et (relevant) værditab ikke kan belyses ved
en brugtbilstest, der er et øjebliksbillede på den aktuelle stand. testen afdækker fx
ikke årsag til defekt eller tidspunktet for defekts opståen.
det gøres gældende, at der ikke foreligger kvalificerede forhold, herunder culpøse
forhold, i henhold til købelovens § 58, jf. § 57, som vender denne risiko.
bilen er ikke i væsentligt ringere stand end ved leveringen end der kan forventes,
jf. § 58 og det kompenserede ved det procesaftalte fradrag for brug.
det forhold, at bilen har stået ubenyttet hen siden 15. maj 2014, medfører ikke, at
bilen ikke kan tilbageleveres i væsentlig samme stand, som den havde ved
leveringen, jf. købelovens § 57, stk. 1, jf. § 58 og u.2002.2693v.
måtte retten mod forventning finde, at bilens stand er forandret, da gøres det
gældende, at ophævelsesadgangen fortsat skal bevares, da forandringen ikke er
sket som følge af jesper petersens culpøse forhold eller tilregnelse, men pga.
bilens egen beskaffenhed som følge af stilstand under den verserende sag, jf.
købelovens § 58.
                                       - 13 -
jesper petersen har ikke gjort brug af bilen, siden den blev afmeldt, hvorfor der
ikke er opnået en berigelse for ham ved at have bilen stående/stilstandsforsikret –
tværtimod har det påført ham udgifter og ulemper. han har opfyldt sin
tabsbegrænsningspligt ved afmeldingen.
hovedargumenter om indstævntes tilbud på reparation (…) fremlagt 28. oktober
2016:
appellanten finder, tilbud er uden bevisværdi. tilbuddet/bilaget dokumenterer
hverken, at bilen er opbevaret på en ansvarspådragende måde af appellanten, eller
at den ikke kan tilbageleveres i væsentlig samme stand, når der accepteres at
betale et (procesaftalt) kompensationsbeløb for brug/”nytteværdi”, jf. købelovens
§§ 57 og 58.
indstævnte er gentagne gange procesopfordret til at søge foranstående doku-
menteret ved syn og skøn, men man har valgt at undlade dette naturlige sag-
soplysningsskridt.
passende prisafslag – den subsidiære påstand:
hvis landsretten mod forventning skulle nå frem til, at der ikke er adgang til
ophævelse, da gøres det gældende, at jesper petersen er berettiget til et passende
prisafslag i købesummen. prisafslaget skal fastsættes efter rettens skøn.
principal påstandsopgørelse:
der tages udgangspunkt i en ophævelsespåstand.
ford galaxy 2,0 reg.nr. ac78154, pris:           kr. 220.000,00
finansieringsomkostninger                        kr. 26.354,00
fradrag af nytteværdi (i alt 5.609 km á 1 kr.) - kr. 5.609,00
i alt                                            kr. 240.745,00
finansieringsomkostninger i henhold til bilag 2 kan specificeres således:
stiftelsesprovision                              kr. 5.200,00
administrationsgebyr                             kr. 2.595,00
forsikringsadministration                        kr.     900,00
tinglysningsgebyr                                kr. 3.400,00
etableringsomkostninger i alt                    kr. 12.095,00
betalte renter til 1. maj 2014 (…)               kr. 14.259,00
i alt                                            kr. 26.354,00
subsidiær påstand:
den subsidiære påstand vedrører den situation, at retten ikke kan give medhold i
ophævelse, men alene vil give et pris afslag, hvorfor bilen ikke skal tilbagele-
veres. beløbet bør fastsættes så højt som muligt.
renter:
                                              - 14 -
       ophævelsesbeløbet og kravet om finansieringsomkostningerne skal forrentes i
       henhold til rentelovens § 3, stk. 2, og skal beregnes fra 30 dage efter jesper
       petersens mail af 21. maj 2013 om ophævelse (processuel enighed om datoen),
       svarende til den 21. juni 2013.
       det bemærkes, at byretten, jf. dommens præmisser, ser ud til at være enig heri, og
       at det må bero på en fejl, at noget andet er kendt for ret.
       sagsomkostninger:
       det bør tillægges betydning for omkostningsfastsættelsen, at sagen har haft mange
       unødvendige retssagsskridt, anbringender og procesopfordringer på en sag som i
       sin grundsubstans er enkel, og hvor sagen fra starten kunne være skåret til, som
       tidligere opfordret til, hvorfor sagen ikke havde fået det unødvendige både
       tidsmæssige og processuelle omfang som nu.
       således opfodrede appellanten allerede den 7. november 2014 (…), altså inden
       sagens indbringelse for byretten, at indstævnte kunne få bilen udleveret mod at
       udbetale den del af den samlede købesum, der vedrørte bilens pris på 220.000 kr.,
       således at tvisten/retssagen kunne isoleres til alene at dreje sig om finansie-
       ringsomkostningerne (og nytteværdi som der senere er opnået enighed om).
       det vil klart have minimeret begge parters procesrisiko, ligesom bilens løbende
       værdiforringelse m.v. ville have været ellimineret. sagsomkostningerne ville også
       være betydeligt lavere.
       indstævntes forligstilbud skal ses i dette lys.
       da indstævnte kontinuerligt har bestridt finansieringsomkostningsdelen, var et
       sagsanlæg for hele beløbet – desværre – appellantens eneste mulighed for at få
       prøvet finansieringsomkostningsdelen i indenretligt.”
fdm som mandatar for jesper petersen har i det væsentlige procederet i overensstemmelse
hermed.
fdm som mandatar for jesper petersens har herudover under hovedforhandlingen anført, at
anbringendet om, at de med købet af bilen forbundne finansieringsomkostninger skal anses
for at være en del af købesummen, ikke er nyt, og at anbringendet derfor bør tillades fremsat.
der er herved blandt andet henvist til, at anbringendet har været fremsat for byretten og
endvidere fremgår af ankestævningen.
bilhuset laursen a/s har i påstandsdokument af 16. november 2016 anført følgende:
                                          - 15 -
”til støtte for den nedlagte påstand gøres det gældende,
at      bilhuset laursen a/s ikke er forpligtet til at godtgøre jesper petersen for
        de af jesper petersen betalte finansieringsomkostninger,
idet    bilhuset laursen a/s ikke har handlet ansvarspådragende, ikke er for-
        pligtet til at betale skadeserstatning og ikke i øvrigt på anden vis er for-
        pligtet til at erstatte jesper petersens kreditomkostninger.
jesper petersen har misforstået kreditaftalelovens § 33.
kreditaftalelovens § 33 giver alene jesper petersen adgang til at gøre sine ind-
sigelser overfor bilhuset laursen a/s gældende mod en efterfølgende erhverver
af bilhuset laursen a/s’ krav i tilfælde af transport af bilhuset laursen a/s’
tilgodehavende.
herudover giver kreditaftalelovens § 33 jesper petersen mulighed for, at jesper
petersen overfor anden kreditor kan rejse samme pengekrav på grundlag af købet,
som jesper petersen kan overfor bilhuset laursen a/s.
jesper petersens mulighed for overfor bilhuset laursen a/s at kræve erstatning
for den negative kontraktsinteresse er begrænset af de almindelige skadeser-
statningsbetingelser, sådan som de i forbrugerkøb er præciseret i købelovens § 80.
såfremt bilhuset laursen a/s ikke ifølge købelovens § 80 er erstatningsansvarlig
overfor jesper petersen, har jesper petersen følgelig ikke mulighed for at kræve,
at bilhuset laursen a/s godtgør jesper petersen øvrige omkostninger i
forbindelse med køber, ej heller finansieringsomkostninger.
den blotte omstændighed, at jesper petersen har været nødsaget til at få købe-
summen finansieret, giver med andre ord ikke jesper petersen bedre ret, end
købeloven i øvrigt giver hjemmel til.
der foreligger i øvrigt en righoldig retspraksis herom.
det gøres i øvrigt gældende,
at      bilhuset laursen a/s ved tilbagebetaling af købesummen er berettiget til
        at fradrage for bilens værdiforringelse, hvilken skønsmæssigt foreløbig
        kan opgøres til kr. 50.000,00, subsidiært et mindre beløb efter
        landsrettens skøn,
idet    jesper petersen ved sin ansvarspådragende brug af bilen har påført bilen
        mangler og derved har værdiforringet bilen,
idet    jesper petersen ikke har iagttaget sin tabsbegrænsningspligt ved at accep-
        tere bilhuset laursen a/s’ tilbud om at opfylde bilankenævnets kendelse,
idet    jesper petersen uberettiget har tilbageholdt bilen, efter at jesper petersen
        har hævet købet,
                                        - 16 -
idet    bilen er værdiforringet som følge af, at bilens ælde, sådan som det er do-
        kumenteret ved sagens bilag g og h samt
idet    bilen er værdiforringet, da den nu er behæftet med mangler, som ikke fo-
        relå på leveringstidspunktet, sådan som det er dokumenteret ved sagens
        bilag k-m
bilhuset laursen a/s har hertil hos ford indhentet tilbud på udbedring af de
mangler, som er opstået efter leveringstidspunktet den 18. december 2012 og
konstateret under fdm’s brugtbilstest den 10. juni 2015 (…).
selandia automobiler i næstved, som er officiel ford-forhandler, har tilbudt at
udbedre manglerne for kr. 30.020,00 (…).
værdiforringelsen udgør et højere beløb end påstået og bliver større efterhånden,
som bilen bliver ældre. fradrag for værdiforringelsen er imidlertid af indstævnte
begrænset til kr. 50.000.
det gøres i øvrigt gældende,
at      bilhuset laursen a/s i alle tilfælde i et eventuelt berettiget betalingskrav
        fra jesper petersen er berettiget til at fradrage for den nytteværdi, som er
        kommet jesper petersen til gode, hvilken nytteværdi kan opgøres til kr.
        5.609,00, hvilket der mellem parterne er enighed om,
at      det ved opgørelse og fordeling af sagens omkostninger skal tillægges be-
        tydning, at bilhuset laursen a/s har tilbudt jesper petersen at efterleve
        ankenævnets kendelse, hvilket tilbud jesper petersen har afslået.
endelig gøres det gældende, at bilhuset laursen a/s i ingen tilfælde kan tilpligtes
at svare renter som af jesper petersen påstået, idet jesper petersen ikke har opfyldt
rentelovens bestemmelser herom.
bilhuset laursen a/s har siden den 13. maj 2014 udtrykkeligt tilkendegivet, at
man var villig til at efterleve ankenævnets afgørelse og tage bilen tilbage mod
betaling af købesummen med fradrag af 1 kr. pr. kørt km.
købesummen er derfor ikke til forfald, førend jesper petersen tilbageleverer bilen
(ydelse mod ydelse), hvorfor bilhuset laursen a/s ikke er pligtig at betale renter
efter denne dato.
                                        -ooo-
indstævntes påstandsbeløbet fremkommer dermed på følgende vis:
købesum:                                                 kr.          220.000,00
fradrag for nytteværdi:                                  kr.            - 5.609,00
fradrag for værdiforringelse:                            kr.          - 50.000,00
jesper petersens tilgodehavende mod samtidig
                                       - 17 -
udlevering af bilen i samme stand som
angivet i bilag k-m:                                kr.         164.391,00
                                       -ooo-
i bilankenævnets afgørelse blev bilhuset laursen a/s pålagt at tilbagebetale
købesummen til klageren, jesper petersen, med fradrag for nytteværdi – 1 kr. pr.
kørt km. svarende til kr. 5.609,00 – mod samtidig tilbagelevering af den
omhandlede bil.
bilhuset laursen a/s indvilligede den 13 maj 2014 i at opfylde den af
ankenævnet afsagte kendelse (…).
bilhuset laursen a/s gentog den 17. juni 2014 (…), at man var indforstået med at
tage bilen tilbage og tilbagebetale købesummen.
gentagende tilbød bilhuset laursen a/s den 5. november 2014 at tage bilen
tilbage og tilbagebetale købesummen.
jesper petersen var imidlertid ikke enig i bilankenævnets afgørelse, idet han var
af den opfattelse, at bilhuset laursen a/s tillige skulle godtgøre ham de
finansieringsomkostninger, herunder renter og stiftelsesomkostninger mv., som
han havde haft ved købet af bilen.
jesper petersen ved fdm valgte derfor at indbringe afgørelsen for retten i
roskilde med påstand om betaling af yderligere kr. 38.449,00 svarende til jesper
petersens finansieringsudgifter.
idet bilhuset laursen a/s har accepteret den af ankenævnet afsagte kendelse,
hvilket jesper petersen afslog, skal et passende beløb til dækning af udgifter til
advokatbistand fastsættes med udgangspunkt i en sagsværdi svarende til kr.
38.449,00.
ved dommen afsagt af retten i roskilde den 8. december 2015 fastholdte retten i
roskilde bilankenævnets kendelse i sin helhed.
den af retten i roskilde afsagte dom er følgelig identisk med bilhuset laursen
a/s’ gentagne tilbud om at opfylde ankenævnets kendelse.
idet bilhuset laursen a/s den 13. maj 2014 tilbød at opfylde ankenævnets
afgørelse, og udfaldet af dommen afsagt af retten i roskilde den 8. december
2015 er identisk hermed, har bilhuset laursen a/s følgelig tidligere fremsat et
tilbud ganske svarende til den afsagte dom.
jesper petersen har dermed i forholdet mellem sin påstand og bilhuset laursen
a/s’ tilbud af den 13. maj 2014 fået 0 % medhold.
…
                                              - 18 -
      bilhuset laursen a/s har dermed til fulde tilbudt jesper petersen, hvad der ifølge
      retten i roskilde tilkommer denne, hvorfor jesper petersen skal erstatte bilhuset
      laursen a/s udgifterne ved den derefter følgende del af processen, jf.
      udtrykkeligt retsplejelovens § 312, stk. 4.
      bilhuset laursen a/s skal derfor tildeles fulde sagsomkostninger, jf.
      retsplejelovens § 312, stk. 4.”
bilhuset laursen a/s har i det væsentlige procederet i overensstemmelse hermed.
bilhuset laursen a/s har herudover under hovedforhandlingen anført, at det af fdm som
mandatar for jesper petersen fremsatte anbringende om, at finansieringsomkostningerne
forbundet med købet af bilen skal anses for at være en del af købesummen, er nyt, og at
anbringendet derfor ikke bør tillades fremsat, jf. retsplejelovens §§ 383 og 384.
bilhuset laursen a/s har endvidere anført, at såfremt landsretten finder, at jesper petersens
krav skal forrentes fra et tidligere tidspunkt end sagens anlæg, kan der maksimalt være tale
om, at bilhuset laursen a/s skal betale procesrente fra den 21. juni 2013, svarende til 30
dage efter jesper petersens ophævelse af bilhandlen, og indtil den 13. maj 2014, hvor bilhuset
laursen a/s første gang meddelte ankenævnet for biler, at kendelsen ville blive efterlevet,
idet jesper petersen i tiden herefter har været i fordringshavermora, jf. herved tillige
rentelovens § 4.
landsrettens begrundelse og resultat
fdm som mandatar for jesper petersen har i hvert fald i ankestævningen gjort gældende, at
finansieringsomkostningerne forbundet med købet af bilen skal anses for at være en del af
købesummen. bilhuset laursen a/s har dermed haft tilstrækkelig mulighed for at varetage
sine interesser under anken, og landsretten finder, at en pådømmelse af anbringendet ikke vil
gøre det nødvendigt at tage stilling til forhold, der ikke har foreligget for byretten. herefter og
da bilhuset laursen a/s først i forbindelse med proceduren i landsretten har protesteret mod
det pågældende anbringende, tillader landsretten, at anbringendet gøres gældende under
anken, jf. retsplejelovens §§ 383 og 384.
der er enighed mellem parterne om, at det var berettiget, at jesper petersen den 21. maj 2013
ophævede købet af bilen. for landsretten angår sagen herefter alene parternes økonomiske
                                               - 19 -
opgør i forbindelse med bilhuset laursen a/s’ tilbagetagelse af bilen. der er enighed mellem
parterne om, at der skal ske fradrag i købesummen for et beløb på 5.609 kr. som følge af den
nytteværdi, jesper petersen har haft af bilen.
efter købelovens § 57 er jesper petersen berettiget til hos bilhuset laursen a/s at få købe-
summen tilbage mod at tilbagelevere bilen i væsentlig samme stand som ved leveringen. je-
sper petersen har som følge heraf krav på, at bilhuset laursen a/s tilbagebetaler den aftalte
købesum, som udgør 220.000 kr. landsretten finder ikke, at der er grundlag for at udstrække
købelovens § 57 til også at omfatte de med bilkøbet forbundne finansieringsomkostninger,
som i henhold til købekontrakten er betalt af jesper petersen til santander consumer bank.
dette må gælde, uanset at finansieringen er sket som led i et kreditkøb omfattet af
kreditaftalelovens § 4, nr. 15, litra b (oprindeligt trepartsforhold). en forudsætning for, at de
afholdte finansieringsomkostninger kan kræves betalt, må herefter være, at bilhuset laursen
a/s har handlet ansvarspådragende i forbindelse med bilsalget, jf. købelovens § 80.
landsretten tiltræder, at jesper petersen ikke har godtgjort, at bilhuset laursen a/s kendte
eller burde kende til den mangel, som begrundede ophævelsen af bilhandlen, eller at bilhuset
laursen a/s i øvrigt har handlet ansvarspådragende i forbindelse med bilsalget. jesper
petersen har derfor ikke krav på, at bilhuset laursen a/s erstatter hans finansieringsom-
kostninger på i alt 26.354 kr.
efter bevisførelsen, herunder forklaringen fra jesper petersen og forsikringspolicen fra tryg
forsikring a/s, lægger landsretten ligesom byretten til grund, at bilen siden ophævelsen af
købet har stået parkeret i jesper petersens indkørsel, og at bilen har været afmeldt og
stilstandsforsikret. uanset at det som anført af byretten må lægges til grund, at bilen har
mistet værdi under parternes tvist blandt andet ved at stå ubenyttet hen, tiltræder landsretten
på denne baggrund og efter bevisførelsen i øvrigt, at det ikke godtgjort, at værditabet skyldes
jesper petersens ansvarspådragende forhold. det bemærkes herved, at det, når henses til den
fremlagte korrespondance mellem parterne om en forligsmæssig løsning af sagen, må anses
for at have beroet på begge parters forhold – og ikke kun jesper petersens forhold – at bilen
ikke blev tilbageleveret. bilhuset laursen a/s må derfor selv bære risikoen for, at bilen er
faldet i værdi som følge af den forløbne tid, jf. købelovens § 58.
                                              - 20 -
landsretten finder endvidere, at der ikke er grundlag for at fastslå, at de fejl ved bilen, der
blev konstateret ved den fdm brugtbiltest, som parterne under byretssagen blev enige om at
få foretaget, skyldes omstændigheder, der kan henføres til jesper petersens forhold. der er
herved lagt vægt på, at en række af fejlene ifølge den tekniske vurdering kan have været til
stede på købstidspunktet, og at de fejl, som ifølge den tekniske vurdering kan være opstået
som følge af bilens stilstand, har en sådan karakter, at det ikke kan fastslås, at de skyldes
forhold, der kan bebrejdes jesper petersen, jf. købelovens § 58.
bilhuset laursen a/s kan som følge heraf ikke gøre yderligere krav gældende mod jesper
petersen i forbindelse med tilbagetagelsen af bilen end det ovenfor nævnte beløb på 5.609 kr.
vedrørende jesper petersens nytteværdi af bilen. landsretten tiltræder derfor, at jesper
petersen har krav på betaling af 214.391 kr. mod udlevering af bilen med reg.nr. ac78154 til
bilhuset laursen a/s.
som sagen foreligger oplyst for landsretten findes der ikke fornødent grundlag for at pålægge
bilhuset laursen a/s at betale renter af det tilkendte beløb fra et tidligere tidspunkt end
sagens anlæg.
landsretten stadfæster med disse bemærkninger byrettens dom.
landsretten finder under hensyn til det af byretten anførte ikke grundlag for at ændre by-
rettens sagsomkostningsafgørelse.
henset til sagens udfald i forhold til de påstande, som parterne har nedlagt for landsretten, og
sagens øvrige omstændigheder finder landsretten, at parterne for landsretten hver især skal
bære egne omkostninger, herunder udgifter til advokatbistand.
                                   t h i k e n d e s f o r r e t:
byrettens dom stadfæstes.
ingen af parterne skal betale sagsomkostninger for landsretten til den anden part.
